Et færdselsuheld på Løgstørvej ved Sebber har mandag morgen skabt store problemer for trafikken. Vejen er helt spærret, og politi og redning arbejder på højtryk for at gøre vejen farbar. Uheldet er formentlig sket på grund af glat føre, oplyser vagtchef Per Jørgensen fra Nordjyllands Politi. I alt er tre personbiler involveret i uheldet, som skete, da to modkørende trafikanter kolliderede. En person blev fastklemt og er blevet hentet i lægehelikopter og fløjet til sygehus syd i Aalborg, mens en anden tilskadekommen er hentet i ambulance, oplyser vagtchef Per Jørgensen.

Opsummering:
Løgstørvej ved Sebber er spærret efter et uheld med tre personbiler. En tilskadekommen er hentet i lægehelikopter